【晨課起筷馬】轉倉目的只有一個
2024年05月28日 16:54
東網電視
更多新聞短片
第5場四班1200米，「機械騎士」今季才出道跑過4仗，前仗同程閘前落重飛之下爆冷殺入一席第3名，負於「花果猴王」及「實力哥」蹄下，絕對係水準之作。上仗再出強配潘頓即成熱門，可惜跑至三甲不入，賽後驗出氣管多痰，可以話敗不作準，但幕後似乎有所不滿，隨即轉投伍鵬志馬房，新倉正值爭冠之際，有新血加盟，部署即時變得積極，復出首仗揀唯一上名路程，用意正面。
「機械騎士」轉倉後操練工夫未停過，做過兩課快跳後，即時安排試番鋪田泥1200米閘，「機械騎士」出閘反應快，不過鞍上人潘頓唔搶放，刻意長韁吊住第3位，入直路輕催之下逐步增速，沿欄竄上掄元，效果甚佳。兩星期後再試多課閘，「機械騎士」起步反應仍快，因為冇馬搶，遂可單騎領放，過程從容淡定，入直路群駒推騎衝刺卻只能逼近，「機械騎士」冇乜點騎過之下再一次掄元，表現愈趨勇熟。
■陳志懷